[pic] | COMISIA EUROPEANĂ |

Bruxelles, 13.10.2010

COM(2010) 578 final

Propunere de

DECIZIE A PARLAMENTULUI EUROPEAN ȘI A CONSILIULUI

privind mobilizarea Fondului de solidaritate al Uniunii Europene

(prezentată de Comisie)

EXPUNERE DE MOTIVE

Acordul interinstituțional din 17 mai 2006[1] permite mobilizarea Fondului de solidaritate al Uniunii Europene, în limita unui plafon anual de 1 miliard EUR, în mod suplimentar față de rubricile corespunzătoare din cadrul financiar. Condițiile de eligibilitate pentru a accesa fondul sunt detaliate în Regulamentul (CE) nr. 2012/2002 al Consiliului[2].

Pe baza cererilor de asistență din partea fondului prezentate de Portugalia și Franța în legătură cu alunecările de teren și inundațiile din insula Madeira (Portugalia) și cu furtuna Xynthia (Franța) din februarie 2010, estimările totale ale daunelor cauzate sunt următoarele:

( EUR) |

Daune directe | Prag | Suma bazată pe 2,5 % | Sumă bazată pe 6 % | Suma totală a ajutorului propus |

Portugalia - inundațiile din Madeira 2010 | 1 080 000 000 | 958 406 000 | 23 960 150 | 7 295 640 | 31 255 790 |

Franța - furtuna Xynthia 2010 | 1 425 430 000 | 3 466 573 000 | 35 635 750 | - | 35 635 750 |

Total | 66 891 540 |

Ca urmare a examinării acestor cereri[3],[4] și având în vedere grantul maxim care poate fi acordat din fond, precum și posibilitățile de realocare a creditelor în cadrul rubricii care necesită cheltuieli suplimentare, Comisia propune mobilizarea Fondului de solidaritate al Uniunii Europene pentru valoarea totală de 66 891 540 EUR, care să fie alocată rubricii 3b din cadrul financiar.

Prin prezentarea acestei propuneri de mobilizare a fondului, Comisia inițiază procedura simplificată de discuție trilaterală, astfel cum prevede punctul 26 din Acordul interinstituțional din 17 mai 2006, în vederea obținerii acordului celor două componente ale autorității bugetare cu privire la necesitatea utilizării fondului și cu privire la suma solicitată. Comisia invită fiecare componentă a autorității bugetare să informeze cealaltă componentă și Comisia de intențiile sale.

În cazul unui dezacord din partea uneia dintre cele două componente ale autorității bugetare, se va organiza o reuniune oficială trilaterală.

Comisia va înainta un proiect de buget rectificativ (PBR) în scopul de a înscrie în bugetul pentru exercițiul financiar 2010 creditele de plată și de angajament specifice, astfel cum se prevede la punctul 26 din Acordul interinstituțional din 17 mai 2006.

Propunere de

DECIZIE A PARLAMENTULUI EUROPEAN ȘI A CONSILIULUI

privind mobilizarea Fondului de solidaritate al Uniunii Europene

PARLAMENTUL EUROPEAN ȘI CONSILIUL UNIUNII EUROPENE,

având în vedere Acordul interinstituțional din 17 mai 2006 dintre Parlamentul European, Consiliu și Comisie privind disciplina bugetară și buna gestiune financiară[5], în special punctul 26,

având în vedere Regulamentul (CE) nr. 2012/2002 al Consiliului din 11 noiembrie 2002 de instituire a Fondului de solidaritate al Uniunii Europene[6],

având în vedere propunerea Comisiei[7],

întrucât:

(1) Uniunea Europeană a creat Fondul de solidaritate al Uniunii Europene („fondul”) pentru a-și exprima solidaritatea față de populația din regiunile afectate de catastrofe naturale.

(2) Acordul interinstituțional din 17 mai 2006 permite mobilizarea fondului în limita unui plafon anual de 1 miliard EUR.

(3) Regulamentul (CE) nr. 2012/2002 cuprinde dispozițiile care permit mobilizarea fondului.

(4) Portugalia a depus o cerere pentru mobilizarea fondului, referitoare la o catastrofă naturală cauzată de alunecări de teren și inundații pe insula Madeira.

(5) Franța a depus o cerere de mobilizare a fondului referitoare la o catastrofă naturală cauzată de furtuna Xynthia,

DECID:

Articolul 1

În cadrul bugetului general al Uniunii Europene pentru exercițiul financiar 2010, se mobilizează Fondul de solidaritate al Uniunii Europene pentru suma de 66 891 540 EUR în credite de angajament și de plată.

Articolul 2

Prezenta decizie se publică în Jurnalul Oficial al Uniunii Europene .

Adoptată la Bruxelles,

Pentru Parlamentul European Pentru Consiliu

Președintele Președintele

[1] JO C 139, 14.6.2006, p. 1.

[2] JO L 311, 14.11.2002, p. 3.

[3] Comunicarea adresată Comisiei SEC(2010) 1147 privind o cerere de mobilizare a Fondului de solidaritate al Uniunii Europene, depusă de Portugalia.

[4] Comunicarea adresată Comisiei SEC(2010) 1149 privind o cerere de mobilizare a Fondului de solidaritate al Uniunii Europene, depusă de Franța.

[5] JO C 139, 14.6.2006, p. 1.

[6] JO L 311, 14.11.2002, p. 3.

[7] JO C […], […], p. […]